open-index/open-wikipedia-markdown huggingface dataset:
Sweet Young Thing Ain't Sweet No More/I Dreamed, I Dream

"'''Sweet Young Thing Ain't Sweet No More"/"I Dreamed, I Dream'''" é un sinxelo compartido polos Melvins e Steel Pole Bathtub editado en 1989 polo selo Boner Records. As dúas cancións son versións, con Melvins facendo un tema de Mudhoney e Steel Pole Bathtub versionando a Sonic Youth. A edición limitouse a 2.000 copias, e os vinilos apareceron en 100 cores distintas.

## Listaxe de cancións 
# The Melvins - "Sweet Young Thing Ain't Sweet No More"
# Steel Pole Bathtub - "I Dreamed, I Dream"
Premio Otero Pedrayo

O **Premio Otero Pedrayo** é un premio honorífico con dotación económica (á altura de 2018, 16000 euros) que conceden dende 1977 as deputacións provinciais de Galicia, co apoio da Xunta de Galicia. Leva o nome de Ramón Otero Pedrayo e recoñece a traxectoria de personalidades que contribuísen a fomentar a cultura galega.

## Estrutura 
O premio escólleo un xurado onde na actualidade están o presidente da Xunta de Galicia, os presidentes das catro deputacións, o presidente da Comisión de Cultura da Deputación que o convoca (de forma rotatoria, é unha das catro deputacións o que o convoca), o Conselleiro de Cultura da Xunta de Galicia, un representante de cada unha das tres universidades galegas, un representante da RAG, outro do Instituto Padre Sarmiento, ademais de cinco persoas independentes designadas pola Xunta, de solvencia científica e literaria.
## Premiados 

* 1977: Carlos Casares
* 1978: deserto
* 1979: Sección de Arqueoloxía do Instituto Padre Sarmiento
* 1980: Eligio Rivas Quintas
* 1981: Fundación Otero Pedrayo 
* 1982: Xaquín Lorenzo e José Fariña Jamardo
* 1983: Grupo Marcelo Macías 
* 1984: Antonio Fidalgo Santamariña e a Escola Aberta de Marín
* 1985: Xosé López Calo 
* 1986: Xosé Filgueira Valverde
* 1987: deserto
* 1988: Xesús Alonso Montero, Emilio Duro Peña e Darío Xohán Cabana
* 1989: Instituto da Lingua Galega 
* 1990: Isaac Díaz Pardo
* 1991: Xosé Trapero Pardo
* 1992: Antón Fraguas
* 1993: Museo de Pontevedra 
* 1994: Asociación de Amigos do Museo Arqueolóxico e Histórico Castelo de Santo Antón
* 1995: Francisco Fernández del Riego
* 1996: Xulio Francisco Ogando
* 1997: Comunidade do Mosteiro de Oseira 
* 1998: Museo do Pobo Galego
* 1999: Manuel María e Uxío Novoneyra
* 2000: Miguel Anxo Araúxo Iglesias
* 2001: Fundación Pedro Barrié de la Maza 
* 2002: Centro Galego de Bos Aires
* 2003: Centro Galego de Montevideo
* 2004: Hermandad Gallega de Venezuela
* 2005: Sociedade Espanhola de Beneficência (Río de Xaneiro) 
* 2006: Real Academia Galega e Laboratorio de Formas
* 2007: Francisco Xavier Río Barxa
* 2008: Marcos Valcárcel
* 2009: Manuel Fraga 
* 2010: Casahamlet
* 2011: Basilio Losada
* 2012: Xosé Luís Méndez Ferrín
* 2013: Xosé Neira Vilas
* 2014: Non se resolveu
* 2015: Arcadio López-Casanova
* 2016: Acisclo Manzano e Manuel García de Buciños (Galardón ex aequo)
* 2017: Margarita Ledo Andión
* 2018: Antía Cal e María Xosé Queizán
* 2019: Paco Martín e Ramón Villares
*2020: fundacións Losada Diéguez, Vicente Risco, Castelao e Otero Pedrayo en homenaxe á Xeración Nós
*2021: Rosario Álvarez Blanco e Menchu Lamas
*2022: Ángel Carracedo
*2023: Darío Villanueva
*2024: Coral de Ruada
*2025: Coral Polifónica de Pontevedra

## Notas 
## Véxase tamén 
### Ligazóns externas 
*Premios Otero Pedrayo Páxina web.
Arte cinética

[miniatura|200px|*Red Mobile* de Alexander Calder, [Montreal Museum of Fine Arts.]]
[miniatura|200px| A *Esfera de Soto* en [Caracas, Obra de Jesús Soto.]]
A **arte cinética** é un estilo artístico que abarca obras onde o movemento ou a ilusión do movemento ten un papel destacado.

As primeiras manifestacións de arte cinética danse nos anos 1910 no Movemento Futurista e en certas obras de Marcel Duchamp. Máis adiante, Alexander Calder crea un tipo de escultura formada por arame e pequenas pezas metálicas suspendidas que se moven levemente.

## Escultores cinéticos 

* Yaacov abra
* David Ascalon
* Jo Andres
* Daniel Buren
* Alexander Calder
* Carlos Cruz-Díez
* Mark di Suvero
* Marcel Duchamp
* Arthur Ganson
* Bruce Gray
* Theo Jansen
* Starr Kempf
* Frederick Kiesler
* Gego
* Gyula Kosice
* Gilles Larrain
* Julio Le Parc
* Len Lye
* Franco Gaston Otero
* Darío Pérez-Flores
* Matilde Pérez
* Juvenal Ravelo
* George Rickey
* Nicolas Schöffer
* Jesús Soto
* Naum Gabo
* Takis
* Jean Tinguely
* Gregorio Vardanega
* Panayiotis Vassilakis
* Lyman Whitaker
* Brion Gysin

## Notas 
## Véxase tamén 
### Ligazóns externas 
* Arte cinético en *kineticus.com* .
Come as You Are

"**Come as You Are**" é un sinxelo da banda estadounidense de grunge Nirvana, editado o 3 de marzo de 1992 e sacado do seu segundo álbum *Nevermind*. Foi o segundo top 40 da banda, acadando o número 32 na lista *Billboard Hot 100*. O seu vídeo musical foi dirixido por Kevin Kerslake.

## Listaxe de cancións 
#  "Come as You Are"
#  "Endless, Nameless"
#  "School" [Live]
#  "Drain You" [Live]
Eduardo Martínez Alonso

**Eduardo Martínez Alonso**, nado en Vigo en 1903 e finado en Madrid o 29 de maio de 1972, foi un médico e espía galego que traballou para o Reino Unido.

## Traxectoria 
Fillo dunha familia burguesa de Vigo, o seu avó era Antonio Alonso Santodomingo, industrial conserveiro fundador de Conservas Palacio de Oriente, e o seu pai cónsul do Uruguai. O seu pai primeiro estivo destinado en Glasgow, onde Eduardo se trasladou con oito anos (1912) e logo en Liverpool en 1918. Nesta cidade inglesa é onde Eduardo Martínez Alonso estudou Medicina, na Universidade de Liverpool.

Porén, e antes de rematar os estudos, Eduardo Martínez Alonso trasladouse a Madrid, onde por contactos da súa familia entrou a traballar no hospital da Cruz Vermella. Alí prosperou, montou consulta de seu e converteuse no médico das embaixadas do Reino Unido e dos Estados Unidos. Tamén casou por primeira vez cunha moza británica, que o abandonou e marchou ao Reino Unido.

### As guerras 
A guerra civil española colleuno en Madrid e traballou como doutor para o bando republicano durante o sitio de Madrid. Alí criticou as ordes dos seus mandos, o doutor Julio González Recatero, o que fixo que tivera que abandonar a cidade ás agochadas, primeiro a Valencia e posteriormente a Burgos a través de Marsella, Saint-Jean-de-Luz e Donostia. Xa do bando nacional, foi destinado como médico á fronte do País Vasco e posteriormente a Zaragoza. Ao remate da Guerra foi enviado ao hospital militar de Madrid, onde se ocupou do andazo de tifo, e onde logo se fixo cargo dos servizos médicos da embaixada británica, así como da asistencia aos presos do campo de concentración de Miranda de Ebro. Nesta época casou de segundas cunha moza galega, se ben para os efectos da lei española franquista, que non recoñecía os matrimonios civís realizados con anterioridade, foi a primeira voda.

Na segunda guerra mundial foi recrutado nos servizos de espionaxe británicos, o MI6. Durante a ocupación nazi de Francia, serviu de enlace para a evacuación de perseguidos a través de España ("unha gran cantidade de xudeus de distintas nacións e outros fuxitivos, incluídos soldados, espías e outras persoas relevantes para os aliados"). Coordinado co capitán británico Alan Hillgarth, acollía os refuxiados na súa casa de Vigo ou de Redondela e dende alí embarcábaos cara a América ou cruzaban o río Miño en dirección a Portugal.

Despois da guerra regresou á vida civil, e continuou co exercicio da medicina en Madrid, onde foi xefe do Servizo de Cirurxía Torácica do Hospital Central da Cruz Vermella. Finou en Madrid o 29 de maio de 1972.

## Vida persoal 
Casou con Ramona de Vicente Núñez e foi pai de Billle, Timothy e Patricia Martínez de Vicente.

## Notas 
## Véxase tamén 
### Ligazóns externas 
* Reportaxe sobre Eduardo Martínez
Counting Bodies Like Sheep to the Rhythm of the War Drums

"**Counting Bodies Like Sheep to the Rhythm of the War Drums**" é un sinxelo da banda estadounidense de rock alternativo A Perfect Circle, editado o 28 de setembro do 2004 como parte do seu álbum *eMOTIVe*. A pesar de que o resto do disco está composto por versións doutros artistas, este tema é considerado unha remestura da súa canción "Pet", do seu anterior álbum *Thirteenth Step*. Porén, nos comentarios do DVD *aMOTION*, Maynard James Keenan afirma que é unha segunda parte de "Pet", unha continuación. Mentres que "Pet" fala sobre a adicción, "War Drums" céntrase na política. Mesturada por Danny Lohner, a música é completamente electrónica e sen guitarra, a diferenza de "Pet". O tema foi usado nos trailers das películas *Fantastic Four* (2005) e *The Taking of Pelham 1 2 3* (2009).

## Listaxe de cancións 
# "Counting Bodies Like Sheep to the Rhythm of the War Drums" - 5:36
A toda máquina

***A toda máquina*** foi un programa musical da TVG que se emitiu na tempada 1988-1989.

## Desenvolvemento 
Estaba dirixido por Xaime Fandiño e presentado por Serxio Pazos, Luísa Veira, Ánxela Pereira e Xosé Luís González cun ton de humor, emitíanse vídeos musicais de grupos e cantantes de moda, contaba con actuacións en directo e concursos desenfadados alén de novas da actualidade musical. Recibiu o premio TP ao mellor programa musical de 1988.
## Notas 
## Véxase tamén
### Ligazóns externas
**A toda máquina*
Arroutada Pangalaica

***Arroutada Pangalaica*** é o primeiro álbum de estudio da banda galega de rock Os Diplomáticos de Monte-Alto. Publicouse en 1991 e contou coa produción da Fundación Resentidos.

## Lista de cancións
Parrús

***Parrús*** é o segundo álbum de estudio do grupo galego de rock Os Diplomáticos de Monte-Alto. Publicouse en 1992 e contou coa produción da José Puga.

En opinión do crítico Fernando Fernández Rego, o disco caracterízase por ser "*máis contundente*" que o seu disco de estrea, Arroutada Pangalaica. 

O disco debe o seu nome ao pub Parrús. Sito nun baixo da rúa Alameda, o pub foi moi popular no ambiente nocturno da Coruña durante a década dos noventa. 

## Lista de cancións
Divinas palabras

***Divinas palabras*** pode referise a:

*a obra de teatro ***Divinas palabras*** de Ramón María del Valle-Inclán, publicada en 1920;
*a película ***Divinas palabras***, adaptación cinematográfica da anterior obra, dirixida por José Luis García Sánchez en 1987.
Miguel Sánchez Ruz

**Miguel Sánchez Ruz**, nado en Cádiz o 10 de marzo de 1937, é un exfutbolista español. Xogaba de dianteiro.

## Clubs 
## Véxase tamén 
### Ligazóns externas 
* Datos do xogador en bdfutbol.com
Juan Antonio Ortega Lara

**Juan Antonio Ortega Lara**, nado en Lopera (Xaén) o 22 de decembro de 1922, foi un futbolista español. Xogaba de centrocampista.

## Traxectoria 
Na tempada 1944–45 debutou co Deportivo da Coruña en Primeira División, xogando tan só 5 partidos nunha campaña na que o mediocampo coruñés estaba formado por Manuel Guimeráns, Eduardo Viso e Cuqui Bienzobas como os habituais. Ese ano, o equipo adestrador por Lafuente descendeu a Segunda División.

Na tempada 1946–47 retornou de novo á máxima categoría, esta vez co Real Murcia, xogando ese ano 22 partidos. Ese ano o equipo murciano descendeu a Segunda División.

Na tempada 1948–49 atopou a continuidade no Real Valladolid, onde militou 6 campañas, todas en Primeira División. No seu primeiro ano lograría o seu primeiro gol na máxima categoría. Sumou un total de 167 encontros e 4 goles nese tempo.

Na tempada 1955–56 retornou ao Deportivo da Coruña, participando tan só en 6 partidos e logrando un gol. Ese ano o club coruñés, que nesa campaña tivo 3 adestradores, xogou cun mediocampo formado por Manuel Lechuga e Juananco como habituais. Salvouse do descenso por 1 punto.

## Véxase tamén 
### Ligazóns externas 
* Datos do xogador en bdfutbol.com
Bernabé Prieto Sogo

**Bernabé Prieto Sogo**, nado en Zamora o 11 de xuño de 1924 e falecido o 28 de novembro de 2012, foi un exfutbolista español. Xogaba de defensa.

## Clubs
Francisco González Rodríguez

**Francisco González Rodríguez**, coñecido como **Paquirri**, nado en Sevilla o 13 de agosto de 1913 e finado na mesma cidade o 11 de novembro de 1982, foi un futbolista español. Xogaba de dianteiro.

## Traxectoria 
Na tempada 1942–43 foi un habitual na dianteira do Deportivo da Coruña, adestrado inicialmente por Chacho e logo por Celso Mariño. Acompañábano no ataque Chao, Cuca e Caballero. Nesa campaña Paquirri participou en 18 partidos e anotou 11 goles. Permaneceu no conxunto coruñés até a temporada 1945–46, onde lograron o ascenso a Primeira División tras descender a campaña anterior. En total, co Deportivo xogou 54 partidos e marcou 25 goles en liga.
José Ignacio Latorre

**José Ignacio de la Torre Belsué**, coñecido futbolisticamente como **Latorre**, nado en Alfaro (A Rioxa) o 10 de outubro de 1922 e finado o 13 de novembro de 2004, foi un futbolista español, que xogaba de dianteiro.

## Traxectoria 
Na tempada 1946–47 foi xogador do Deportivo da Coruña, recentemente ascendido a Primeira División. Esa campaña participou en 8 partidos e anotou 7 goles, mais sen poder evitar o descenso a Segunda División.

## Véxase tamén 
### Ligazóns externas 
* Datos do xogador en bdfutbol.com
Horst Seehofer

**Horst Lorenz Seehofer** (Ingolstadt, Baviera, 4 de xullo de 1949) é un político alemán do CSU, actualmente é ministro presidente de Baviera. Foi Ministro Federal de Saúde e Seguridade Social entre 1992 e 1998 no gabinete de Helmut Kohl e Ministro Federal de Alimentación, Agricultura e Protección do Consumidor no gabinete de Angela Merkel entre 2005 e 2008. En outubro de 2008 pasou a ser o ministro presidente do Estado Libre de Baviera.

Foi membro do parlamento alemán desde 1980. No ano 2008 o seu partido, a CSU, perdeu un 17% dos votos nas eleccións ao estado de Baviera. Isto ocasionou a dimisión do ministro presidente aínda daquela no cargo, Günther Beckstein e o director do CSU, Erwin Huber. Horst ocupou de seguido os dous postos. Nunha convención do que tivo lugar o 25 de outubro de 2008 foi confirmado como director da CSU co 90% de votos a favor e o 27 de outubro foi escollido ministro presidente de Baviera cos votos da CSU e máis do Partido Democrático Liberal, co que goberna en coalición en Baviera. Por primeira vez desde 1962 existe un goberno en colalición en Baviera, onde tradicionalmente gobernaba a CSU con maioría absoluta só interrompida nunhas eleccións desde o fin da Segunda guerra mundial.

En 2012 convértese en Presidente federal interino na súa calidade de presidente do Busndesrat, tras a dimisión de Christian Wulff e ata o nomeamento de Joachim Gauck o 18 de marzo de 2012.
Carlos Pellicer Vázquez

**Carlos Pellicer Vázquez**, nado na Coruña o 12 de abril de 1944, é un exfutbolista galego. Xogaba de dianteiro.

## Traxectoria 
Comezou a xogar ao fútbol no Liceo de Monelos, club no que militou ata o verán de 1963, cando fichou polo Fabril. Disputou unha soa tempada co club fabrilista, incorporándose a continuación ao Deportivo da Coruña.

Debutou co Deportivo na tempada 1964–65 en Primeira División, sendo os adestradores do equipo coruñés Juan Otxoantezana primeiro e Luis Carniglia despois. Ao remate do campionato o equipo descendeu a Segunda División, retornando a tempada seguinte a Primeira División. Na tempada 1966–67 descendeu novamente a Segunda División.

Na tempada 1967–68 fichou polo FC Barcelona, adestrado por Salvador Artigas. Na súa estadía no conxunto catalán (3 campañas), lograría unha Copa do Rei na súa primeira tempada, así como participar na Copa de Feiras e na Recopa de Europa. Aínda así, nunca tivo un papel importante no equipo barcelonés, sendo un xogador de segundo plano. A súa tempada con máis participacións foi a 1968–69, nas que Pellicer xogou en 11 partidos e logrou os seus únicos 2 goles como blaugrana.

Na tempada 1970–71 foi contratado polo Valencia CF, co que conseguiu a liga esa campaña e participar na Copa de Feiras. No conxunto valencianista estivo tres tempadas, participando en 40 partidos e anotando 7 goles.

Na tempada 1973–74 fichou polo Levante UD, en Segunda División. Logo de participar tan só en 5 partidos, o conxunto levantino descendeu a Terceira División ao remate do campionato.

## Palmarés 
;Deportivo
* **Segunda división (1)**: 1965–66

;Barcelona
* **Copa do Xeneralísimo (1)**: 1967–68

;Valencia
* **Primeira división (1)**: 1970–71

## Notas 
## Véxase tamén 
### Ligazóns externas 
* Datos do xogador en bdfutbol.com
Nude with Boots

***Nude with Boots*** é un álbum da banda estadounidense de sludge metal Melvins, editado o 8 de xullo do 2008 a través do selo Ipecap Recordings. O álbum conta coa mesma formación que o seu anterior traballo, *(A) Senile Animal* e despois da súa edicións puido ser escoitado na súa totalidade no MySpace da banda.

## Listaxe de cancións 
# "The Kicking Machine" - 2:44
# "Billy Fish" - 3:53
# "Dog Island" - 7:32
# "Dies Iraea" - 4:33
# "Suicide in Progress" - 4:47
# "The Smiling Cobra" - 3:43
# "Nude with Boots" - 3:36
# "Flush" - 1:07
# "The Stupid Creep" - 1:31
# "The Savage Hippy" - 3:34
# "It Tastes Better Than the Truth" - 5:20
In a Bar, Under the Sea

***In a Bar, Under the Sea*** é un álbum da banda belga de rock alternativo dEUS, editado o 14 de setembro de 1996. A portada foi deseñada polo guitarrista Rudy Trouvé. A edición orixinal belga foi lanzada polo selo Bang!, coa única diferenza que o tema 14 foi chamado sinxelamente "Roses", ao igual que o seu sinxelo.

Foi producido por Eric Drew Feldman (que fora teclista e baixista de Captain Beefheart a finais dos 70 e principios dos 80) e conta con convidados como Scott McCloud de Girls Against Boys (en "Fell Off the Floor, Man"), Dana Colley de Morphine (en "Supermarketsong") e Bart Maris de X-Legged Sally (en "Nine Threads").

*In a Bar, Under the Sea* foi ouro en Bélxica (vendendo máis de 25.000 copias) e cara ao ano 2008 vendera unhas 250.000 unidades en todo o mundo.

## Listaxe de cancións 
## Notas
The Cure (álbum)

***The Cure*** é o duodécimo álbum de estudio da banda inglesa The Cure, editado o 28 de xuño do 2004 por Geffen Records. As primeiras unidades incluían un DVD extra cun documental sobre a concepción dos temas do álbum titulado *Making The Cure*. O disco continúa o patrón de edicións da banda, cun disco de estudio cada 4 anos, precedido por *Wish* en 1992, *Wild Mood Swings* en 1996 e *Bloodflowers* en 2000, e seguido por *4:13 Dream* aparecido no 2008.

## Listaxe de cancións 
# "Lost" – 4:07
# "Labyrinth" – 5:14
# "Before Three" – 4:40
# "The End of the World" – 3:44
# "Anniversary" – 4:22
# "Us or Them" – 4:09
# "alt.end" – 4:30
# "(I Don't Know What's Going) On" – 2:57
# "Taking Off" – 3:19
# "Never" – 4:04
# "The Promise" – 10:21
# "Going Nowhere" – 3:28
Come on Feel the Lemonheads

***Come On Feel the Lemonheads*** é un álbum da banda estadounidense de rock alternativo The Lemonheads, editado o 12 de outubro de 1993 a través do selo Atlantic Records. A pesar de non manter a mesma popularidade que o seu predecesor, ''It's a Shame About Ray*, *Come on Feel the Lemonheads* acadou o número 56 na lista *Billboard 200'', sendo o maior posto da banda ata a data.

## Listaxe de cancións
Noticiero de Vigo

***Noticiero de Vigo*** foi un xornal editado en Vigo entre 1903 e 1915.

## Características 
[miniatura|esquerda|[Gumersindo Busto cos directores de *Noticiero de Vigo* e *La Voz de Vigo* en 1909.]]
Apareceu a principios de xaneiro de 1903, logo de que Jaime Solá mercara o periódico *El Independiente* para sacar a rúa un novo diario co nome de *Noticiero de Vigo*, subtitulado *Diario Independiente da la Mañana*. O xornal era propiedade de Jaime Solá, que foi o director, ata 1911, cando vendeu a un grupo católico a metade da publicación. O seu novo redactor xefe foi Eusebio Zuloaga de la Prida. Foi suspendido gobernativamente en setembro de 1911 e para substituílo apareceu o xornal *Vigo*. En 1913, cando contaba cunha tiraxe de 4&nbsp;000 exemplares, cambiou o subtítulo polo de *Diario Mercantil Independiente*. Despois tivo como director a Emilio Sías. Entre os seus redactores figuraron Emilio Rodal, Blas Agra Mancebo e Joaquín Míguez Barcia. *Noticiero de Vigo* desapareceu en 1915.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
Jessica Alba

**Jessica Marie Alba**, nada o 28 de abril de 1981 en Pomona (California), é unha actriz estadounidense.

## Traxectoria 
Comezou a actuar aos trece anos, aparecendo en *Camp Nowhere* e *The Secret World of Alex Mack* (1994), porén fíxose coñecida grazas á serie de televisión *Dark Angel* (2000–2002) onde interpreta a protagonista Max Guevara. Posteriormente apareceu en varios filmes como *Honey* (2003), *Sin City* (2005), *Fantastic Four* (2005), *Into the Blue* (2005), *Fantastic Four: Rise of the Silver Surfer* e *Good Luck Chuck* ambos os dous de 2007.

Alba está considerada un sex symbol e frecuentemente atrae a atención dos medios, adoita aparecer na sección "Hot 100" da revista *Maxim* e AskMen.com votouna como número un das "99 mulleres máis desexadas" en 2006, sendo tamén a "A muller máis sexy do mundo" segundo *FHM* en 2007. Así mesmo, foi portada da revista *Playboy*. Entre os premios que recibiu están o Teen Choice, o Saturn, e un nomeamento aos Golden Globe polo seu papel en *Dark Angel*.

## Notas 
## Véxase tamén
The Bride Screamed Murder

***The Bride Screamed Murder*** é o vixésimo álbum de estudio da banda estadounidense de sludge metal Melvins, editado o 1 de xuño do 2010 a través do selo Ipecac Recordings. É o seu primeiro álbum en entrar na lista *Billboard 200*, concretamente estando no número 200, ao vender 2.809 copias nas primeiras semanas. No mes de outubro do 2010 apareceu o vídeo musical para a canción "Electric Flower", dirixido por Mark Brooks. A revista canadense *Exclaim!* nomeouno o 8º mellor álbum de metal dese ano.

## Listaxe de cancións 
Todos os temas compostos polos Melvins agás onde se indique.
# "The Water Glass" - 4:16
# "Evil New War God" - 4:48
# "Pig House" - 5:29
# "I'll Finish You Off" - 4:57
# "Electric Flower" - 3:27
# "Hospital Up" - 5:38
# "Inhumanity and Death" - 3:03
# "My Generation" (Pete Townshend) - 7:39
# "P.G. x 3" (tradicional) - 6:20

## Notas
Pocket Revolution

***Pocket Revolution*** é o cuarto álbum da banda belga de rock alternativo dEUS, editado o 12 de setembro do 2005. Foi o primeiro álbum da banda en seis anos, dende que en 1999 aparecese *The Ideal Crash*.

Durante a gravación Craig Ward e Danny Mommens deixaron a banda sendo substituídos por Mauro Pawlowski e Alan Gevaert, os cales remataron as gravacións. Tamén contribuíron ao álbum Stef Kamil Carlens facendo coros en "Pocket Revolution" e "Sun Ra", CJ Bolland e Tim Vanhamel da banda Millionaire. Despois do lanzamento a banda realizou unha xira dun ano permitíndolle á banda tocar en Europa, Estados Unidos, Canadá, Israel e Tailandia, sendo a xira máis longa feita por dEUS.

*Pocket Revolution* converteuse no disco máis vendido da banda en Bélxica, chegando ás 50.000 copias. En todo o mundo vendéronse 200.000 unidades do traballo.

En decembro do 2006 *Pocket Revolution* foi re-editado como *Pocket Revolution Burnt*. Esta edición contén un CD extra con sete cancións do álbum remesturadas por Jagz Kooner, tituladas *The Jagz Kooner Excursions*. En febreiro do 2007 apareceu un libro coas letras e os acordes das 12 cancións do disco editado por Beriato Group.

## Listaxe de cancións 
# "Bad Timing" (Tom Barman, dEUS) – 7:07
# "7 Days, 7 Weeks" (Barman, Craig Ward) – 3:53
# "Stop-Start Nature" (dEUS, C.J. Bolland) – 4:28
# "If You Don't Get What You Want" (Barman) – 3:49
# "What We Talk About (When We Talk About Love)" (Barman) – 4:44
# "Include Me Out" (Barman) – 5:02
# "Pocket Revolution" (Barman, dEUS) – 6:01
# "Night Shopping" (Barman) – 4:03
# "Cold Sun of Circumstance" (dEUS) – 5:44
# "The Real Sugar" (Barman) – 3:58
# "Sun Ra" (dEUS) – 6:43
# "Nothing Really Ends" (Barman) – 5:35
Wild Mood Swings

***Wild Mood Swings*** é o décimo álbum de estudio da banda inglesa The Cure, editado o 6 de maio de 1996. O álbum non foi moi ben recibido polos seareiros da banda, vendendo sobre 1 millón de copias en todo o mundo (o anterior disco, *Wish*, vendera ao redor de 4 millóns).

## Listaxe de cancións
Hurricane Bar

***Hurricane Bar*** é o segundo álbum de estudio da banda sueca Mando Diao, editado o 22 de setembro do 2004 polo selo Mute Records.

## Listaxe de cancións 
# "Cut the Rope" 1:51
# "God Knows" 3:52
# "Clean Town" 3:43
# "Down in the Past" 3:58
# "You Can't Steal My Love" 5:30
# "Added Family" 4:18
# "Annie's Angle" 3:04
# "If I Leave You" 2:53
# "Ringing Bells" 2:36
# "This Dream Is Over" 3:24
# "White Wall" 3:51
# "All My Senses" 4:13
# "Kingdom & Glory" 4:16
# "Next to Be Lowered" 3:45
Elephant

***Elephant*** é o cuarto álbum de estudio da banda estadounidense de rock alternativo The White Stripes, editado o 1 de abril do 2003 polo selo V2 Records, sendo a súa estrea cunha gran discográfica. O álbum recibiu moi boas críticas e gañou o Grammy ao mellor álbum de música alternativa do ano 2004.

*Elephant* é amplamente recoñecido como unha obra influente do garage rock revival dos anos 2000, consolidando as posicións de liderado de Jack e Meg White no movemento. Foi nomeado por varias publicacións como un dos mellores álbums tanto do século como de todos os tempos. O álbum vendeu máis de catro millóns de unidades en todo o mundo, converténdose no álbum máis vendido da banda.

## Listaxe de cancións 
### Notas 
* A edición xaponesa de *Elephant* inclue "Who's to Say" (Dan Miller) e "Good to Me" (Brendan Benson, Jason Falkner) como cancións extra.
* Nalgunha edicións do álbum o corte 14 aparece co título erróneo de "Well It's True That We Love One Another".

## Notas
Brazil

**Brazil** é o nome en inglés de **Brasil**; ademais, pode referirse a:

* a cidade estadounidense de **Brazil**, no estado de Indiana;
* a novela de John Updike ***Brazil***;
* a película ***Brazil*** (1944), protagonizada por Tito Guízar e Virginia Bruce;
* a película ***Brazil*** (1985), dirixida por Terry Gilliam;
Muradelle

O topónimo **Muradelle** pode referirse a:

;En Galiza
***Muradelle**, parroquia do concello de Chantada;
****Muradelle**, lugar de dita parroquia;
***Muradelle**, lugar da parroquia de Refoxos, no concello de Cortegada.

## Véxase tamén
### Outros artigos
***A Muradella**, lugar da parroquia de San Xosé de Ribarteme, no concello das Neves;
***A Muradela**, lugar da parroquia de Foxado, no concello de Curtis;
***Muradelo**, lugar da parroquia de Codesoso, no concello de Sobrado.
Juan Cárdenas Acedo

**Juan Cárdenas Acedo**, nado o 2 de marzo de 1920 en Antequera (Málaga), foi un futbolista español. Xogaba de dianteiro.

## Traxectoria 
Na tempada 1940–41 foi xogador do Atlético de Madrid, conseguindo o título de liga ese mesmo ano, aínda que sen xogar ningún partido. Na tempada 1942–43 foi contratado polo Deportivo da Coruña, participando en 11 partidos esa campaña.

## Palmarés 
;Atlético de Madrid
* Liga de España: 1940–41

## Véxase tamén 
### Ligazóns externas 
* Datos do xogador en bdfutbol.com
Vicente Valle Ondiz

**Vicente Valle Ondiz**, nado en Algorta (Biscaia) o 5 de abril de 1918, foi un futbolista español. Xogaba de dianteiro.

## Véxase tamén 
### Ligazóns externas 
* Datos do xogador en bdfutbol.com
Fernando Quintas Gollanes

**Fernando Quintas Gollanes**, nado en Pontevedra o 18 de decembro de 1918 e finado na Coruña o 26 de xaneiro de 2005, foi un futbolista galego. Xogaba de centrocampista.

## Véxase tamén 
### Ligazóns externas 
* Datos do xogador en bdfutbol.com
* Datos do xogador en La Voz de Galicia
Ramón Breijo

**Ramón Breijo Cajareville**, nado en Vigo o 15 de agosto de 1915 e finado o 20 de abril de 1988, foi un futbolista galego. Xogaba de centrocampista.

## Traxectoria 
Combateu na guerra civil, recibindo metralla nunha perna, o que non impediu que continuase a súa carreira como futbolista.

Na tempada 1941–42 formou parte do equipo do Deportivo da Coruña que debutou en Primeira División. A súa estrea produciuse na xornada 11, da man do adestrador galego Celso Mariño, nun empate a domicilio contra o Atlético Aviación (0–0). Esa campaña xogou 4 partidos, non sendo un habitual do mediocampo, relegado á suplencia xunto a xogadores como Ramón Mayoral, Molaza, Hilario Marrero ou Fernando Quintas. Os centrocampistas habituais nesa temporada foron Reboredo, Muntaner, Bienzobas e Guimeráns.

Na campaña seguinte participou nun único partido.

## Notas 
## Véxase tamén 
### Ligazóns externas 
* Datos do xogador en bdfutbol.com
Francisco Illo Arbiol

**Francisco Illo Arbiol**, nado en Barcelona o 21 de setembro de 1917, foi un futbolista español. Xogaba de centrocampista.

## Clubs 
## Véxase tamén 
### Ligazóns externas 
* Datos do xogador en bdfutbol.com
José Sánchez Vigo

**José Sánchez Vigo**, nado en Ferrol o 20 de maio de 1924, foi un futbolista galego. Xogaba de centrocampista.

## Clubs
Antonio García Vázquez

**Antonio García Vázquez**, nado en Vigo o 28 de setembro&nbsp;de 1926, foi un futbolista galego. Xogaba de defensa.

## Clubs
Capetón (álbum)

***Capetón*** é o cuarto álbum de estudio do grupo galego de rock Os Diplomáticos de Monte-Alto. Publicouse en 1999 e contou coa produción de Rómulo Sanjurjo e Juan Varela "Guni". O título retoma o nome coloquial entre os mariñeiros de Cidade do Cabo, baseado no inglés *Cape Town*.

## Lista de cancións
#"24 de Xullo"
#"Aí vos quedades"
#"Antuerpe"
#"Ardentía"
#"Atún"
#"Berbés"
#"Estrume"
#"Kazikes"
#"Lume de biqueira"
#"Mar de Irlanda"
#"Marola"
#"Mesejo"
#"Nordés"
#"Os vellos"
#"Raíña de Galicia"
#"Taberna Monte Alto"
#"Tomás das quingostas"
Kömunikandø

***Kömunikandø*** é o quinto álbum de estudio do grupo galego de rock Os Diplomáticos de Monte-Alto, publicado en 2003.

Nste disco, o derradeiro do grupo, aparece reducido o nome da banda simplemente a Os Diplomáticos, sendo moi notoria a baixa de Xurxo Souto na voz principal e na composición dos temas. O acordeón perde protagonismo en favor de novos ritmos, sendo a maior parte da temática das letras de crítica social directa.

## Lista de cancións
#"Esperta do teu sono"
#"Quero ver"
#"Komunikando"
#"Están aí!"
#"Deixa-me subir o alto"
#"Somos Batuko Tabanka"
#"Cabo Verde Sabí"
#"Exiptano"
#"Serafín"
#"Tres de trunfos"
#"Interdepenmerda"
#"Monte Maior"
#"A vaca aerofáxica"
#"Perikinha"
(+ bonus track: "Galerna")
Lysol (álbum)

***Lysol*** é un álbum da banda de sludge metal estadounidense Melvins, editado no ano 1992 polo selo Boner Records.

Boner Records descoñecía que Lysol era unha marca rexistrada ata despois de imprimir a primeira serie do discos e libretos. Cando lle pediron permiso á Reckitt Benckiser Corporation para usar o nome, este foi denegado. Boner retitulou oficialmente como *Melvins* e tapou a palabra Lysol no disco e no libreto. Pouco despois da edición inicial, a cinta e a tinta que tapaban as palabras desprendíanse con facilidade, e moitos seareiros as quitaron. Posteriormente, os intentos de facelo causaban danos e nas seguintes edicións eliminouse completamente a palabra.

## Listaxe de cancións 
Todos os temas compostos por Buzz Osborne, agás onde se indique.
Manuel Alepuz

**Manuel Alepuz Andrés**, nado en Burjassot (Valencia) o 7 de outubro de 1917 e finado en Valencia o 13 de agosto de 2008, foi un futbolista español. Xogaba de defensa.

## Traxectoria 
Na tempada 1940–41 fichou polo Valencia CF, club co que gañou a Copa do Rei esa mesma campaña.

Na tempada 1943–44 foi contratado polo CD Castellón, club no que permaneceu tres campaña, xogando un total de 53 encontros.

Na tempada 1946–47 fichou polo Deportivo da Coruña, co que descendeu esa mesma campaña a Segunda División, tendo un papel secundario. Na tempada 1947–48 logrou a titularidade da man do adestrador Luis Urquiri. Alepuz foi un habitual da defensa, xunto co vigués Antonio García, Alfredo Llana e o coruñés Pedrito. Nesta campaña participou en 24 partidos e o equipo coruñés logrou o ascenso a Primeira División como segundo clasificado, detrás do Real Valladolid.

Na tempada 1948–49 fichou polo Levante UD, de Segunda División, onde permaneceu dúas campañas.

Faleceu o 13 de agosto de 2008, aos 90 anos.

## Palmarés 
;Valencia:
* Copa do Rei: 1940–41

## Notas 
## Véxase tamén 
### Ligazóns externas 
* Datos do xogador en bdfutbol.com
Alan Hillgarth

**Alan Hug Hillgarth**, nado en Londres o 7 de xuño de 1899 e finado na vila irlandesa de Ballinderry (Tipperary) o 28 de febreiro de 1978, foi un militar, diplomático e escritor británico.

## Traxectoria 
Descendente dunha familia de médicos, en 1911 ingresou como oficial na Royal Navy. Participou na primeira guerra mundial. Ao que rematou, estudou no King's College de Cambridge. Posteriormente retornou ao servizo entre os anos 1919 e 1927, cando se retirou como capitán de corveta.

En 1929 contraeu matrimonio con Mary Sidney Katharine Almina e ambos estableceron a súa residencia en España. En 1932 compraron a posesión de Son Torrella en Mallorca e Hillgarth, foi nomeado vicecónsul honorario en Palma. Cando se produciu no ano 1936 o levantamento militar, Hillgarth atopábase fóra de Mallorca, á que volveu para organizar a evacuación dos súbditos británicos. Entre 1936 e 1939, exercendo as súas tarefas de vicecónsul e posteriormente de cónsul, enviou numerosos informes a Londres sobre a situación de Mallorca.

Durante a segunda guerra mundial, en calidade de responsable da Royal Navy en Madrid colaborou co espía e médico galego Eduardo Martínez Alonso na evacuación de xudeus e outros fuxidos do bando aliado a través do norte de España: os refuxiados levábanos dende a fronteira francesa ata Madrid, para de aí chegaren ao porto de Vigo ou cruzaren a fronteira entre Galicia e Portugal. Tivo tamén un papel prominente na Operación Mincemeat, na que mediante documentos falsos conseguiron enganar o servizo de espionaxe de Alemaña sobre a invasión de Sicilia.

## Obra 
* *Men of War* (novela)

## Transcendencia cultural 
Hillgarth é un dos personaxes históricos reais que aparecen no best-séller de C. J. Sansom *Winter in Madrid*.

## Galardóns 
Recibiu o título de sir, así como a Orde do Imperio Británico.

## Notas 
## Véxase tamén 
### Bibliografía 
* *El Cònsol Allan Hilgarth i lles Illes Balears (1936-1939)*, Josep Massot i Muntaner, Publicacions de l'Abadia de Montserrat ISBN 84-7826-598-8
Líncora

Como topónimo **Líncora** pode referirse a:

;En Galiza
***Líncora**, parroquia do concello de Chantada;
***Líncora**, lugar da parroquia de Camporramiro, no concello de Chantada.
Urbano Ruiz Bilbao

**Urbano Ruiz Bilbao**, nado en Bilbao o 23 de outubro de 1911, foi un futbolista español. Xogaba de defensa.

## Clubs 
## Véxase tamén 
### Ligazóns externas 
* Datos do xogador en bdfutbol.com
Vicente Cervera Llorga

**Vicente Cervera Llorga**, nado en La Vila Joiosa (Alacant) o 24 de maio de 1945, é un exfutbolista galego. Xogaba de interior.

## Traxectoria 
Formouse no equipo xuvenil do Villajoyosa, pasando logo ao Alicante, da Terceira División. En 1966 fichou polo Hércules, co que debutou na Primeira División nun partido contra o Pontevedra no campo de La Viña. Xogou 40 partidos co club alacantino nos seguintes dous anos, nos que descendeu dúas veces seguidas, ata a Terceira División.

En 1968 fichou polo Deportivo da Coruña, club no que xogou durante seis campañas, disputando 156 partidos e marcando 21 goles. Viviu co equipo galego tres descensos de categoría e un ascenso a Primeira con Arsenio no banco. Deixou o Deportivo en xuño de 1974, tralo descenso a Terceira División, e sete meses despois asinou co Deportivo Alavés, de Segunda, onde rematou a súa carreira.

Trala súa retirada foi segundo adestrador de Arsenio no Deportivo e dirixiu o Benidorm en Segunda División B.

## Notas 
## Véxase tamén 
### Ligazóns externas 
* Datos do xogador en BDFutbol .
Qüestió de noms

***Qüestió de noms*** (*Cuestión de nomes*) é un ensaio do escritor catalán Joan Fuster publicado en 1962. Trátase dun opúsculo onde se teoriza sobre o nome que debería ter a totalidade territorial da nación catalá, así como os diferentes territorios que a integran. Foi publicado en Edicions d'Aportació Catalana, unha pequena editorial fundada co apoio do mesmo Fuster, dentro da colección *Entre tots ho farem*.
## Teoría dos nomes 
Para Fuster, a construción nacional dos Países Cataláns xiraba en torno dunha esencia inmutable e perpetuada no tempo e no territorio dende o ano 1238: a lingua catalá. Esta, pois, convertíase no elemento vertebrador que daba catalanidade a valencianos e baleares. Ante a tentación localista, Fuster propugna o uso do termo Países Cataláns, que considera máis apto que o de *Cataluña Grande* ou *Grande Cataluña*, e o cal, polo feito de se tratar dun plural, sostiña que salvaba e acollía provisionalmente as persistencias dos particularismos tradicionais:

Esta proposta quería representar un paso provisional previo á adopción do nome Cataluña para designar a totalidade da nación catalá, cando esta tivese conseguido o autogoberno e tivese recuperado os dereitos históricos que lle pertencen. Cumpría, pois, reservar o nome para a totalidade da nación e usar a denominación Principado de Cataluña para se referir á Cataluña estrita:

Fuster, malia todo, sempre tivo presente na súa idea da construción nacional catalá que non todo o territorio dos Países Cataláns era nin fora sempre catalanofalante. O interior do País Valenciano e a comarca do Baix Segura convertíanse así nun problema grave que cumpría solucionar. A idea de nación que defendía o escritor valenciano pasaba inexorablemente polo monolingüismo e o castelanismo dalgunhas comarcas historicamente valencianas non facía outra cousa que rachar a nación homoxénea que defendía.

## Véxase tamén 
### Ligazóns externas 
* *Qüestió de noms* Versión electrónica do libro en PDF .
El fava de Ramonet

***El fava de Ramonet*** (*O bobo de Ramonet*) é unha mediametraxe rodada e dirixida por Joan Andreu i Moragas en Valencia en 1933. É a primeira película sonora en valenciano. Está baseada nun sainete de Lluís Martí (tío de Luis García Berlanga) e Ismael Serneguet sobre a non-violencia, no cal se xoga cos elementos populares.

Ten unha duración de 39 minutos e está protagonizada por Mode Calandin, Campitos, Carme Casesnoves, C. e Julio Espí, Paco Fernández e Empar Gregori, entre outros. O presuposto foi de 11.000 pesetas.

No filme aparecen salas de baile de moda naquel momento, o barrio da Malva-rosa ou os barracóns da praia. Todo isto debuxa a Valencia da época.

## Sinopse 
Ramonet é un mozo de 17 anos, extravertido e falangueiro. A súa nai, propietaria dun taller de confección, está preocupada por el, así que o deixa nas mans dun peiteador descarado e vividor, chamado Chuano, coa tarefa de espabilalo. Este lévao con el a un cabaré, onde teñen lugar unha serie correlativa de números musicais na pista de baile (tango, pasodobre, claqué etc.). No entanto, Ramonet non para de facer parvadas e de meterse con algúns espectadores, como coa «malagueña», unha valenciana que se fai pasar artisticamente por andaluza, e co seu mozo. Este enfádase finalmente con Ramonet e Chuano, ameázaos e cítaos nun barracón a carón da praia para se vingar das ofensas. Por fin, no lugar dos feitos, a intervención da nai de Ramonet evita un final tráxico e pon un final positivo á historia.
Edicions Tres i Quatre

**Edicions Tres i Quatre** é unha editorial valenciana de longa traxectoria. O seu nome ten que ver con *tres países e catro barras*, en referencia aos Países Cataláns. Hoxe en día é unha das editoriais máis importantes da Comunidade Valenciana, con coleccións de literatura dirixidas a públicos de todas as idades. Convoca cada ano os Premios Octubre.

Historicamente cumprira a función de encher o baleiro editorial na Comunidade Valenciana, no cal, durante unha boa parte do último terzo do século XX, foi case a única editorial que publicaba en catalán. Pero ademais editou tamén autores que dificilmente, polas súas peculiaridades dialectais, serían editados ou lidos en Cataluña, como por exemplo Isa Tròlec, de tal maneira que cubriu un espazo editorial desatendido polas editoriais de Barcelona. Porén, Tres i Quatre editou tamén no seu momento algunhas das figuras literarias máis destacadas das letras valencianas, como Joan Fuster ou Vicent Andrés Estellés. Actualmente forman parte da súa nómina autores valencianos como Toni Cucarella ou Joan Francesc Mira.

## Véxase tamén
### Outros artigos
*Editorial Denes
### Ligazóns externas
*Edicions Tres i Quatre
Gerard Damiano

**Gerard Damiano**, nado o 4 de agosto de 1928 en Nova York e finado o 25 de outubro de 2008 en Florida (por mor dun derramo cerebral), foi un realizador norteamericano de películas porno, especialmente coñecido por rodar *Deep Throat*. Xubilouse en 1994 tras rodar 47 filmes.

## Filmografía 
## Véxase tamén 
### Ligazóns externas 
* Interview with Deep Throat director Gerard Damiano by Roger Ebert, 26 de xullo de 1974
The Split CD

***The Split CD*** é un EP compartido das bandas Queens of the Stone Age e Beaver, editado o 18 de setembro de 1998 polo selo Man's Ruin. Na actualidade está descatalogado.

## Listaxe de cancións 
## Notas
Premios Octubre

Os **Premios Octubre** son uns certames literarios convocados desde 1972 en Valencia por Edicions Tres i Quatre. Os premios convócanse o 28 de outubro de cada ano cun intenso programa de conferencias, mesas rodondas e outras actividades que se pechan de maneira festiva cunha cea.

Inicialmente foron constituídos en 1972 para o premio de ensaio Joan Fuster, a iniciativa de Enric Tàrraga, e máis tarde incluíron o Premio Vicent Andrés i Estellés de poesía e o Premio Andròmina de narrativa. Anos máis tarde, a revista El Temps convocou o Premio de periodismo de investigación Ramon Barnils.

## Premios Octubre 
* Premio Joan Fuster de ensaio
* Premio Vicent Andrés Estellés de poesía
* Premio Andròmina de narrativa
* Premio Octubre de teatro
* Premio de periodismo de investigació Ramon Barnils (desaparecido a partir de 2009)
My Sister = My Clock

***My Sister = My Clock*** é un EP da banda belga de rock alternativo dEUS, editado en abril de 1995 cos temas que non entraron no seu álbum *Worst Case Scenario*, aparecido en 1994. A gravación está nunha única pista que dura case 26 minutos.

## Listaxe de cancións 
# "Middlewave"
# "Almost White"
# "Healthinsurance"
# "Little Ghost"
# "How to Row a Cat"
# "Only a Colour to Her"
# "Sweetness"
# "Sick Sugar"
# "The Horror Partyjokes"
# "Void"
# "San Titre Pour Sira"
# "Glovesong"
# "Lore in the Forest"
King Buzzo (EP)

***King Buzzo*** é un EP do guitarrista da banda The Melvins Buzz Osborne, editado en 1992 a través do selo Boner Records. Osborne contou co batería de Nirvana Dave Grohl para o proxecto. Grohl aparece como "Dale Nixon", un pseudónimo que Greg Ginn adoptou para tocar o baixo no disco *My War* de Black Flag.

Osborne non aparece na cancioón "Skeeter", que é unha remestura do tema "Just Another Story About Skeeter Thompson" gravada por dave Grohl o 23 de decembro de 1990 xunto a outras cinco cancións para o seu disco en solitario *Pocketwatch*. Skeeter Thompson era o baixista de Scream, a antiga banda de Grohl.

A portada do álbum é unha parodia da portada do disco en solitario de Gene Simmons, editado en 1978.

## Listaxe de cancións 
Todos os temas foron compostos por Buzz Osborne agás onde se indique.
# "Isabella" - 3:15
# "Porg" - 4:02
# "Annum" - 4:29
# "Skeeter" (Grohl) - 2:03
Red Medicine

***Red Medicine*** é o cuarto álbum da banda estadounidense de post-hardcore Fugazi, editado o 12 de xuño de 1995 a través do selo Dischord. Nestre traballo o grupo comezou a moverse cara xéneros máis experimentais da música, coma o noise rock e o dub.

## Listaxe de cancións
Escamots Autònoms d'Alliberament

'''Escamots Autònoms d'Alliberament''' é unha organización armada catalá que loita pola reunificación, a independencia e o socialismo nos Países Cataláns.

Apareceu a principios de 1994, pouco despois da autodisolución de Terra Lliure III Asemblea e pouco antes da autodisolución de Terra Lliure IV Asemblea. Os seus principios exprésanse nun libro de circulación restrinxida dende o cal animan os cidadáns cataláns a levaren a termo accións armadas pola liberación nacional dos Países Cataláns e que é tamén un manual para a fabricación de artefactos explosivos.

## Relación de accións armadas 
* Bomba incendiaria contra as oficinas do INEM (Barcelona, 2 de febreiro de 1994)
* Artefacto explosivo conta as oficinas do INEM (Sabadell, 5 de febreiro de 1994)
* Bomba incendiaria contra as oficinas do INEM (Barcelona, 22 de febreiro de 1994)
* Artefacto explosivo contra os xulgados de Sabadell (26 de febreiro del 1994)
* Cóctel molotov contra un concesionario Renault (Barberà del Vallès, 8 de xuño de 1994)
* Libro-bomba contra o avogado Esteban Gómez Rovira (3 de outubro de 1994)

## Notas
Turn on the Bright Lights

***Turn On the Bright Lights*** é o álbum de estrea da banda estadounidense de post-punk revival Interpol, editado o 19 de agosto do 2002 no Reino Unido e o día seguinte nos Estados Unidos  a través do selo independente Matador Records. O álbum acadou o posto 101 na lista británica de álbums, e o número 158 na *Billboard 200* estadounidense, pasando tamén 73 semanas na *Billboard Independent Albums*, onde chegou ao quinto posto.

A páxina web Rockfeedback situouno no posto 23 da súa lista dos mellores álbums da década.

## Listaxe de cancións 
Todos os temas compostos Interpol.

#"Untitled"&nbsp;– 3:56
#"Obstacle 1"&nbsp;– 4:11
#"NYC"&nbsp;– 4:20
#"PDA"&nbsp;– 4:59
#"Say Hello to the Angels"&nbsp;– 4:28
#"Hands Away"&nbsp;– 3:05
#"Obstacle 2"&nbsp;– 3:47
#"Stella Was a Diver and She Was Always Down"&nbsp;– 6:28
#"Roland"&nbsp;– 3:35
#"The New"&nbsp;– 6:07
#"Leif Erikson"&nbsp;– 4:00

## Notas
Ois

O topónimo **Ois** pode referirse a:

;En Galiza
***Santa María de Ois**, parroquia do concello de Coirós;
***Santiago de Ois**, parroquia do concello de Coirós.

## Véxase tamén
### Outros artigos
Aradia

miniatura|Portada de *Aradia* ou *O Evanxeo das Meigas*.

**Aradia** é unha divindade neopagá.

Segundo a historia, é a filla mesiática da Deusa Diana, que veu á Terra para aprenderlle ós pobres e ós oprimidos a arte da bruxería como medio de resistencia social.

A súa figura apareceu por vez primeira en 1899 no Evanxeo das Meigas, escrito por Charles Godfrey Leland.

Aradia é a divindade máxima da Stregheria italiana xunto co deus latino Lucifer (non confundir co anxo caído). O autor escribiu que o nome non deriva da Erodiade do Novo Testamento, pero unha copia máis antiga de Lilith ten o mesmo nome. No século sexto o culto de Erodiade e Diana por parte das meigas foi condenado pola Igrexa no Concilio de Angora. Por outra banda, a antropóloga Sabina Magliocco considera que o culto a Aradia ten conexión coa Erodiade italiana (herodias).

## Véxase tamén
### Bibliografía
*Aradia ou *O Evanxeo das Meigas*. Charles Godfrey Leland. 1899.